Dis Sondag. Ná middagete. En ná die middagslapie. Ek sit en luister hoe klap die branders hier onder op die strand. Dis hoogwater. Ek kan dit hoor, dis nie nodig om na die getykaart te kyk nie. Geen wolke in die lug nie, net ‘n ligte briesie wat waai en dis warm. 26°C. Die perfekte stranddag en ek het nie eintlik nodig gehad om na die weerkaart te kyk om dit te weet nie.
As jy oud genoeg is om die fliek Kelly’s Heroes te onthou en die emosie agter die lirieke kan verstaan, kan jy maar saam met my die hierdie Sondag vier.
Ek werk van die huis af op die internet vir my brood en botter, so ek hou nie ‘lockdown-vakansie’ nie, maar ek kla nie. Ek is dankbaar vir wat ek het en kan doen. Wees jy ook veilig. 😉
Ek sien nou die prentjie van Bea met die bril, haha. Kleintjies is kostelik. Ja, Sondag is ‘n anderste soort dag. Ek voel sommer net af wanneer Sondag aanbreek. Maandae is nooit regtig blou vir my nie – dit laat my ontsnap van die Sondag blues af.
Lees nou eers hier… ook maar goed want ek het gister begin engtevrees kry. Praat toe hardop met myself….Kameel jy het vir sewe maande in ‘n bed in jou kamer gelê, nie wetend of die baba wat in jou groei die dag gaan maak nie. Jy kon nie eers ‘n koppie koffie vir jouself gaan maak nie. Daar was nie ‘n aanloop van vriende nie want jy was nuut in die omgewing…… ens ens ens